*­*

*Decuius*, căsătorit din 1 iunie 2004, decedează pe data de 1 februarie 2015, rămânând bunuri în valoare de 100.000 euro. Moștenirea este acceptată de către soția S, de A2 (nepotul din partea fiicei A a defunctului și fiul lui A1, copilul lui A), de către fiica B, de tatăl T și de fratele F.

Pe parcursul dezbaterilor succesorale, se constată că:

- *decuius* îi dăduse fiicei A la căsătorie (1 martie 2005) un apartament în valoare de 40.000 euro, care valorează 80.000 euro la data deschiderii moștenirii;

- fiica B nu este căsătorită, dar tatăl ei i-a vândut în 1 octombrie 2009 un teren intravilan, păstrând pentru el uzufructul. Fiica a contractat pentru suma de 40.000 euro în 2010. Terenul putea fi vândut în 2015 cu 80.000 euro, datorită îmbunătățirilor aduse de B, deși valoarea de piață în absența îmbunătățirilor ar fi fost de 70.000 euro;

- A a decedat la 1 noiembrie 2012, fiind moștenită de fiica sa A1, decedată ulterior, în data de 1 ianuarie 2015;

- la interogarea RNNEL, se constată că *decuius*  mai făcuse pe 1 februarie 2013 un testament, prin care lăsase toată averea lui S, iar în 1 martie 2013 un al testament, prin care testase unui terț X un depozit bancar de 20.000 euro.

- *decuius* mai avea de restituit la BRD un credit în valoare de 10.000 euro.

Ce drepturi concrete va avea fiecare moștenitor, știind că A fusese fiica defunctului dintr-o relație anterioară căsătoriei cu S?